刘学箕
社日喜晴分韵得前字
夜来急雨淙飞檐，脱惊红日辉潭川。
梨花有情朝露重，柳带无力春风颠。
傍帘新燕低拂凉，入槛戏蝶相聊翩。
今晨天气亦佳尔，一春未见兹晴暄。
绿阴林下笑声好，萧鼓赛社祈丰年。
金穰屡丰岂不好，米贱更苦人无钱。
太公九府法已弊，楮币印出私相權。
所司转变无善策，低昂用否难流傅。
县官那更租税急，白纸不问黄傍蠲。
穷民非负实无有，里正罚责殊可怜。
吾侬虽乐此日美，釂白醉倒春风前。
却愁烟雨暗春晚，米价顿长民尤煎。